વિજયગિરિ ફિલ્મ્સના બૅનર હેઠળ તૈયાર થયેલી આ ફિલ્મનું જમા પાસું સ્ટોરીલાઇનને જસ્ટિફાય કરતું એનું કન્ટેન્ટ છે. ‘રામલીલા’ અને ‘ગુલાલ’ ફિલ્મમાં જેના અભિનયનો પરચો મળી ચૂક્યો છે એવો અભિમન્યુ સિંહ પિતાના રોલમાં જચે છે અને હકીકતમાં મજબૂત બાંધો ધરાવતા મેહુલ સોલંકીની પ્રેમજીનો રોલ ભજવવા માટેની જહેમત પણ રંગ લાવી છે. નમ્રતા પાઠક અને મલ્હાર પંડ્યા પણ પોતાપોતાના રોલને જસ્ટિફાય કરી રહ્યાં છે.